Gualterus Mzembi
Gualterus Mzembi (in provincia Masvingensis natus die 16 Martii 1964) est politicus Zimbabuae.

Ingeniariae mechanicae Lusakae in Zambia studuit. Uxorem origine Cubanam Barbaram Perez Hernandez duxit e qua sex liberos genuit. Anno 2004 legatus est apud parlamentum Zimbabuense pro partibus australibus provinciae nativae. Minister a peregrinatione a die 13 Februarii 2009, deinde minister a rebus externis brevissimum temporis spatium a die 9 Octobris 2017 ad 27 Novembris huius anni meruit (praeside Roberto Mugabe, primo ministro usque ad 11 Septembris 2013 Morgan Tsvangirai). Anno 2014 congressum Ordinis peregrinationis Nationum Unitarum, in Zambia et Zimbabua habitum, inter alios curavit. Quo facto se candidatum frustra proposuit ad officium secretarii generalis huius ordinis.

Nexus externi 

 "Walter Mzembi" apud Pindula (situs generis wiki)
 "HardTalk: Zimbabwe's Tourism Minister Walter Mzembi" (20 Martii 2017) apud BBC World Service

Nati 1964
Homines vivi
Politici Zimbabuae